
гр. Силистра, ул.” П.Мутафчиев” № 80, тел.: 086/818 446, факс: 086/823 917

e-mail: mbalss@abv.bg
УТВЪРЖДАВАМ,

  Изпълнителен директор:______________________







 / Д-р Даниела Костадинова /

Т Р Ъ Ж Н А   Д О К У М Е Н Т А Ц И Я

ЗА УЧАСТИЕ В Търг с  тайно наддаване   с предмет   „Отдаване под наем на покривно пространство /7м²/ на сграда, находяща се в с. Ветрен община Силистра – оздравителна болница, за монтиране и използване на телекомуникационни съоръжения”.
Правно основание: чл. 5 и сл. от Вътрешните правила за реда за придобиване,управление и разпореждане със собствеността на активите на „МБАЛ-Силистра”АД 
СИЛИСТРА 2016 г.

Достъп до документацията на адрес: www.mbal-silistra.bg
ТРЪЖНА ДОКУМЕНТАЦИЯ ЗА ОТДАВАНЕ ПОД НАЕМ С ПРЕДМЕТ:
ЗА УЧАСТИЕ В ТЪРГ С  ТАЙНО НАДДАВАНЕ   С ПРЕДМЕТ   „ОТДАВАНЕ ПОД НАЕМ НА ПОКРИВНО ПРОСТРАНСТВО /7М²/ НА СГРАДА, НАХОДЯЩА СЕ В С. ВЕТРЕН ОБЩИНА СИЛИСТРА – ОЗДРАВИТЕЛНА БОЛНИЦА, ЗА МОНТИРАНЕ И ИЗПОЛЗВАНЕ НА ТЕЛЕКОМУНИКАЦИОННИ СЪОРЪЖЕНИЯ”.

СЪДЪРЖАНИЕ НА ТРЪЖНАТА ДОКУМЕНТАЦИЯ :
1. Заповед №105/05.04.2016г. на  изпълнителният директор на "МБАЛ-Силистра” АД,  за откриване на търга.
2.Указания и условия за участие в търга .
3.Проект на договор за наем.
УКАЗАНИЯ И УСЛОВИЯ ЗА УЧАСТИЕ В ТЪРГ С ТАЙНО НАДДАВАНЕ ЗА НА ПЛОЩИ ЗА МОНТИРАНЕ НА КАФЕ МАШИНИ

РАЗДЕЛ А. УКАЗАНИЯ ПО ОРГАНИЗАЦИЯТА И ПРОВЕЖДАНЕТО НА ТЪРГА.
ПРЕДМЕТ НА ТЪРГА : „Отдаване под наем на покривно пространство /7м²/ на сграда, находяща се в с. Ветрен община Силистра – Оздравителна болница, за монтиране и използване на телекомуникационни съоръжения”.

1. Дата на провеждане : търгът ще се проведе на 12.04.2016г. , след публикуване на обявата за провеждане на търга във вестник „Бряг”
3.      Място на провеждане на търга: Сградата на „МБАЛ - Силистра” АД, гр.Силистра, ул.”Петър Мутафчиев” № 80, ет.2. 
4. Начален час на търга: 10.00 часа.
5. Дата на провеждане на повторен търг : в случай, че на търга не се яви кандидат,
същият ще се проведе повторно на седмия ден, считано от деня, следващ датата на първоначалния търг.
6. Начален час на повторния търг : 10.00 часа.
7. Начална тръжна цена : 600.00 лева без ДДС.

8. Цената се предлага в лева и се заплаща в лева.
9.Размер на депозит за участие - парична вноска в размер на 1800 лева с ДДС. Депозитът да се превежда в банка, по сметка „МБАЛ – Силистра” АД гр.Силистра, ул.”Петър Мутафчиев”№80 „ДСК” ЕАД  гр. Силистра; IBAN   BG34STSA93000000582642;BIC /SWIFT/   STSABGSF, или в касата   на  „МБАЛ Силистра” АД Силистра, ул.”Петър Мутафчиев” № 80. В плика с предложението се прилага оригинален платежен документ за внесен депозит, издаден от банката, чрез която е извършен преводът или оригиналния приходен касов ордер, издаден от касата на касата   на  „МБАЛ - Силистра” АД Силистра.   Внесеният депозит  не  се  олихвява. Всички разноски по депозита са за сметка на участника в търга. „МБАЛ - Силистра” АД има право:

- да задържи депозита до решаване на спора, когато кандидатът или участникът обжалва решението, с което се обявяват резултатите за определяне на изпълнител;

 - да усвои, когато кандидат или участник: оттегли офертата си след изтичането на срока за получаване на офертите; е определен за изпълнител, но не изпълни задължението си да сключи договор за обществената поръчка.
10. Оглед на местото, предмет на търга  може след предварителна заявка на тел:0898764694 – инж. Коева.
11.Всеки кандидат представя своето предложение за участие в търга с всички
съпътстващи го документи, описани по-нататък в тръжната документация, в един запечатан непрозрачен плик (наричан накратко "плика с предложението"), съдържащ два плика,съгласно указаните по - долу изисквания. Ако се използват самозалепващи се пликове, то те трябва да бъдат затворени с лепенка и кандидатът да подпише горната част на лепенката(всеки равностоен метод се приема).
12. Върху плика с предложението трябва да бъдат отбелязани: адресът, определен за
предаване  на предложенията, позициите-местата, за които се участва,  името  на участника  или  името  на упълномощения негов представител.
13. В плика с предложението, участникът следва да постави два плика, отговарящи
на следните изисквания:
· първият плик да бъде запечатан и непрозрачен, обозначен с надпис "Плик №1", в който   участникът   поставя   документите   -   неразделна   част   от   самото предложение, посочени в раздел Б .
· вторият плик следва да бъде запечатан и непрозрачен, обозначен с надпис "Ценово предложение", който да съдържа предлаганата наемна цена, изписана цифром и словом, подписана от представителя на участника. 
14. Участниците в търга следва да представят в„МБАЛ Силистра” АД Силистра, ул.”Петър Мутафчиев” № 80  предложението си не по-късно от 10.00 часа на деня на провеждане на търга. При приемане на предложението върху плика се отбелязват вх. номер на кандидата,датата и точният час на получаване. Посочените данни се записват във входящ регистър,за което на приносителя се издава документ.При отваряне на офертите могат да присътват участниците или техни упълномощени предствители след представяне на нотариално заверено пълномощно.
15.Всички предложения, представени след срока по т.14 не се приемат. Не се
приемат и предложения в незапечатан плик или в плик с нарушена цялост. Такова предложение незабавно се връща на участника и това се отбелязва в регистъра.
РАЗДЕЛ Б. ДОКУМЕНТИ, КОИТО УЧАСТНИЦИТЕ В ТЪРГА СА ДЛЪЖНИ ДА ПРЕДСТАВЯТ, ЗА ДА БЪДАТ ДОПУСНАТИ ДО УЧАСТИЕ.
1.
ДОКУМЕНТИ ЗА ЛЕГИТИМАЦИЯ И ПРЕДСТАВИТЕЛНА ВЛАСТ 
1.1. Участниците представят :
а) удостоверение за актуално състояние – заверено от участника копие от документа или ЕИК, съгласно чл. 23 от ЗТР с дата, предхождаща датата на провеждане на търга с не повече от шест месеца;

б)
Нотариално   заверено   пълномощно   за   участие   в   търга,    в   случай,че представителната им власт не може да се установи от документа за регистрация;
1.2.
Парафиран и попълнен / с изключение на цената/, на всяка страница проект на Договор за наем съдържащ се в настоящата тръжна документация, като израз на безусловно приемане на клаузите му;
1.3.
Документ за внесен депозит за участие в търга в размер, съответстващ на посочения в документацията; 
1.4 Кандидатът, представя копие от документа/лиценза за предоставяне на телекомуникационни услуги; административни  сведения за участникът – по образец. 
Тръжната комисия декласира съответния участник в следните случаи :
1. В случай, че в Плик №1 не се съдържа оригинален документ за внесен депозит за участие в търга или който и да е от документите, изброени в Раздел "Б" на настоящата документация;
2. В случай, че документите на участника са представени в незапечатан и/или прозрачен плик;
3. В случай, че предложението за участие е подадено след крайният срок за подаване на предложенията.
 РАЗДЕЛ В. ПРОЦЕДУРА ЗА ПРОВЕЖДАНЕ НА ТЪРГА
1.
В определения час за провеждане на търга председателят на тръжната комисия, след проверка присъствието на членовете на комисията, обявява откриването на търга и неговия предмет. 
2.
Провеждане на търга:
2.1 В деня на провеждането на търга комисията разпечатва подадените пликове, проверява дали са спазени условията за участие в търга и обявява редовността на подадените документи.

2.2 Ценовите предложения се подписват от всеки член на комисията по търга. Редовно подадените заявления се класират според размера на предложената цена.

2.3 Търгът се смята за спечелен от участника, предложил най-високата цена, което се обявява на всички участници, и търгът се закрива.
2.4  В случай че двама или повече участници са предложили еднаква най-висока цена,тръжната комисия определя крайния наемател чрез жребий.
2.5  Търгът може да се проведе и когато е подадено само едно заявление за участие. В този случай , търгът се отлага с два часа, и ако след този срок не се яви друг, кандидатът,подал заявление се обявява за спечелил по предложената от него цена, която не може да бъде по-ниска от началната тръжна цена.

2.6. Резултатите от класирането на предложенията и спечелилият търга се обявяват от председателя на комисията пред присъстващите и търгът се закрива.

2.7.За провеждането на търга се съставя  протокол -  един за спечелилия търга и един за наемодателя – „МБАЛ-Силистра” АД Силистра. В тръжния протокол, се вписват всички получени оферти и тръжните номера на кандидатите 

2.8 Протоколът на комисията се подписва от всичките й членове и  от представителите на участниците в търга. 

2.9. Председателят на комисията предоставя на изпълнителният директор на „МБАЛ-Силистра” АД Силистра,  протокола за провеждане на търга, като въз основа на него директорът издава заповед, в която се определя срок за сключване на договор с участника, спечелил търга,като срокът за сключване на договор не може да бъде по-дълъг от 30 дни след датата получаване на решението за класиране/.

РАЗДЕЛ Д. СКЛЮЧВАНЕ НА ДОГОВОР
1. След закриването на търга, внесените от неспечелилите участници депозити се освобождават в 7-дневен срок и се превеждат по банковите сметки, посочени в административни сведения за участника.
· Депозитът на спечелилия търга участник се задържа и се прихваща от наемната цена;
· Участникът, спечелил търга, е длъжен в срок до 30 дни от датата на получаване на решението за класиране,  да се яви в административната сграда на „МБАЛ Силистра” АД Силистра, за подписване на договор.Срокът на договора е 3 години. 
2.
Внесеният депозит за участие в търга се задържа и не подлежи на връщане,когато :
•
спечелилият търга участник не се яви в срок до 30 дни от датата на получаване на решението за класиране за подписване на договора;
3.Ако в срок до 30- дни, участникът  не се яви в срока за сключване на договор за достигнатата тръжна цена, за спечелил търга се обявява служебно участникът, предложил следващата по размер цена, но не по-късно от 40 дни след получаване на решението за класиране, за което същият се уведомява писмено. В случай, че класираният на второ място участник, в срок от 5 дни от датата на писменото уведомление по предходното изречение, не заплати първия месечен наем и не се яви за сключване на договора, се насрочва нов търг.
Образец №1
Административни сведения
Моля, в случай че представляваният от мен участник не спечели търга, внесеният депозит за участие да бъде преведен по следната банкова сметка :
№ 
   банка 

Банков код

За контакти : тел. :
 факс :

Дата:..................                                                                                                       ДЕКЛАРАТОР:..............................

гр. Силистра, ул.” П.Мутафчиев” № 80, тел.: 086/818 446, факс: 086/823 917

e-mail: mbalss@abv.bg
З А П О В Е Д
№ 105/05.04.2016г.
     На основание чл. 5 и сл. от Вътрешните правила за реда за придобиване, управление и разпореждане със собствеността на активите на „МБАЛ-Силистра”АД , приети с решение от СД на  „МБАЛ - Силистра” АД, 
                                                            О Б Я В Я В А М:
1. Провеждане на  търг: с предмет „ОТДАВАНЕ ПОД НАЕМ НА ПОКРИВНО ПРОСТРАНСТВО /7М²/ НА СГРАДА, НАХОДЯЩА СЕ В С. ВЕТРЕН ОБЩИНА СИЛИСТРА – ОЗДРАВИТЕЛНА БОЛНИЦА, ЗА МОНТИРАНЕ И ИЗПОЛЗВАНЕ НА ТЕЛЕКОМУНИКАЦИОННИ СЪОРЪЖЕНИЯ”.

2. Дата на провеждане : търгът ще се проведе на 12.04.2016г., след публикуване на обявата за провеждане на търга във вестник „Бряг”.
3.Място на провеждане на търга :Сградата на „МБАЛ Силистра” АД, гр.Силистра, пл.”Петър Мутафчиев” № 80. 
4.Начален час на търга: 10.00 часа.

5.Дата на провеждане на повторен търг : в случай, че на търга не се яви кандидат,
същият ще се проведе повторно на седмия ден считано от деня, следващ датата на първоначалния търг.
6.Начален час на повторния търг : 10.00 часа.
7.Начална тръжна цена /месечен наем/ :600лв. без ДДС.
8.Цената се предлага в лева и се заплаща в лева.
 9.Размер на депозит за участие - парична вноска в размер на 1800 лева с ДДС; 
10. Участниците в търга следва да представят в „МБАЛ - Силистра” АД гр. Силистра, ул.”Петър Мутафчиев” № 80,  предложението си  не по-късно от 10.00 часа на деня на провеждане на търга.
11. Определям състав на  тръжната комисия:
       Председател: Иванка Генчева               зам. директор ик. дейности;
  
 Членове:  В. Бабаяшева;                    юрист;

                               Г. Георгиев;                     икономист общ. поръчки;
12.Утвърждавам тръжната документация, която ще бъде публикувана на  сайта на „МБАЛ - Силистра” АД - www.mbal-silistra.bg.
Копие от заповедта да се представи на съответните лица за сведение и изпълнение.
 ИЗПЪЛНИТЕЛЕН ДИРЕКТОР:...................................

                 /Д-Р ДАНИЕЛА КОСТАДИНОВА/
	ДОГОВОР ЗА НАЕМ

	

	

	Днес, …...…..........2016 година, в град Силистра

	

	     1. ....................................., регистрирано по ф.д. № ......../......... на .................. съд, със седалище и адрес на управление: .............................., ЕИК: ......................., представлявано от ......................... ЕГН ................................. – управител; тел: .................., наричано по – долу „НАЕМОДАТЕЛ”,  от една страна
и

	

	 2. „......................” ................., със седалище и адрес на управление: ............................., представлявано от ....................................................., ЕГН: ............................., , наричано по долу „НАЕМАТЕЛ”,

	сключиха настоящия договор за следното 

	

	I. Предмет на договора

	

	Чл. 1. (1) Страните се съгласяват НАЕМОДАТЕЛЯТ да предостави на НАЕМАТЕЛЯ срещу заплащане:

	А) правото да ползва площ от 7  (седем) кв.м. от покривното пространство на сграда, находяща се в с. Ветрен община Силистра - Оздравителна болница, за монтиране и използване на телекомуникационни съоръжения, описани в чл. 17, ал.1 на договора.

	Б) правото да инсталира и ползва необходимото за функционирането на съоръженията оборудване, посочено в чл.17, ал.2 на договора.

	(2) Предоставената площ по ал.1 от настоящия договор ще се нарича в този договор “имотът”.

	(3) Предоставената площ по ал.1 се счита за конкретизирана напълно съгласно виза за проектиране, техническите задания и проектите за изграждането и монтирането на съоръженията и оборудването.

	(4) НАЕМАТЕЛЯТ ще използва имота единствено и само за инсталиране и експлоатация на съоръжения и оборудване, които ще се използват единствено и само за осъществяване на телекомуникационна дейност.  

	

	Чл. 2. (1) НАЕМОДАТЕЛЯТ декларира, че е единствен собственик/ползвател на имота и има право да сключва и изпълнява този договор. 

	(2) НАЕМОДАТЕЛЯТ декларира, че сключването и изпълнението на този договор не зависи от волята или даването на съгласие на трето лице, както и че не е в противоречие с нормативен или индивидуален административен акт, който създава задължения за него.

	Чл. 3. НАЕМАТЕЛЯТ гарантира, че оборудването и съоръженията, които ще бъдат инсталирани отговарят на българските и европейските стандарти за безопасност.

	

	Чл. 4. Предаването на имота се извършва с протокол, в който се описват вида и състоянието му.

	

	II. Цена и начин на плащане:

	

	Чл. 5. (1) Срещу предоставените му права НАЕМАТЕЛЯТ се задължава да заплаща месечна наемна цена в размер на .............. (....................) лева без ДДС. В случай, че НАЕМОДАТЕЛЯТ е регистриран по ЗДДС НАЕМАТЕЛЯТ заплаща и дължимия ДДС.

	(2) Задължението на НАЕМАТЕЛЯ за заплащане на наемната цена възниква от датата на подписване на настоящия договор до датата на прекратяване му.

/3/ НАЕМАТЕЛЯТ ще заплаща и изразходванана ел.енергия за о работа на монтираните  съоръжения.

	Чл. 6. (1) НАЕМАТЕЛЯТ ще заплаща на НАЕМОДАТЕЛЯ наемната цена ежемесечно.

	(2) НАЕМАТЕЛЯТ ще заплаща наемната цена за всеки месец авансово в срок от 5 (пет) работни дни, считано от датата на получаване на (данъчна) фактура. 

	(3) НАЕМАТЕЛЯТ ще заплаща наемната цена по банков път чрез банков превод по следната банкова сметка на НАЕМОДАТЕЛЯ: 

	

	„ДСК” ЕАД гр. Силистра

IBAN – BG34STSA93000000582642

BIC /SWIFT/ - STSABGSF



	

	

	Чл. 7. В случай, че банковата сметка на НАЕМОДАТЕЛЯ е посочена погрешно или към момента на превода е сменена или закрита НАЕМАТЕЛЯТ не носи отговорност за забавено плащане.

	Чл. 8. НАЕМОДАТЕЛЯТ се задължава до 25то число от предходния календарен месец да предостави на НАЕМАТЕЛЯ /данъчна/ фактура за предоставеното ползване и за дължимата наемна цена.

	

	III. Права и задължения на НАЕМОДАТЕЛЯ:

	

	Чл. 9. НАЕМОДАТЕЛЯТ има право да получава уговореното в чл.5.

	Чл. 10. (1) НАЕМОДАТЕЛЯТ има право след изтичане на срока на договора да получи всички подобрения, извършени от НАЕМАТЕЛЯ в имота /укрепителни действия, подмяна на стари материали и др./

	(2) Не се считат за подобрения и не остават в полза на НАЕМОДАТЕЛЯ инсталираните съоръжения и техническо оборудване.. Тях НАЕМАТЕЛЯТ има право и е длъжен да демонтира и вдигне в срока в срок до 2 /два/ месеца при прекратяване на настоящия договор. 

	Чл. 11. 1) НАЕМОДАТЕЛЯТ е длъжен по време на действието на настоящия договор да не извършва никакви действия и/или бездействия, с които да излага на опасност, поврежда, пречи или застрашава целостта или функционирането на съоръженията и/или оборудването.

	(4) НАЕМОДАТЕЛЯТ се задължава да не извършва никакви правни или фактически действия, който да създават пречки, безпокойство или неудобство на НАЕМАТЕЛЯ при използването на имота при условията и за целите на настоящия договор.

	(5) НАЕМОДАТЕЛЯТ е длъжен да информира НАЕМАТЕЛЯ за всички посегателства или опити за посегателства върху съоръженията и/или оборудването.

	Чл. 12. (1) НАЕМОДАТЕЛЯТ се задължава да предостави на НАЕМАТЕЛЯ право и възможност да ползва електрозахранване за съоръженията и оборудването от собствената (на НАЕМОДАТЕЛЯ) електроинсталация чрез свързване на съоръженията с ел.табло на НАЕМОДАТЕЛЯ.

	(2) Използваната от НАЕМАТЕЛЯ електроенергия ще се отчита от общия електромер на НАЕМОДАТЕЛЯ. При условие, че НАЕМОДАТЕЛЯ използва имота или сключи договор за наем с други наематели, независимо за каква част от имота,НАЕМОДАТЕЛЯ е длъжен да уведоми НАЕМАТЕЛЯ  и да монтира контролен електромер, който ще се монтира от НАЕМАТЕЛЯ за негова сметка.

	(3) Стойността на използваната електроенергия ще се определя на базата на показанията на  електромер на НАЕМОДАТЕЛЯ. 

	(4) НАЕМОДАТЕЛЯТ издава фактура за стойността на използваната ел. енергия на основание фактура издадена от „Енерго Про” АД, за използвана ел. енергия за съответния месец.

	(5) НАЕМАТЕЛЯТ се задължава да обезщети НАЕМОДАТЕЛЯ за стойността на консумираната от НАЕМАТЕЛЯ електроенергия, определена съгласно показанията на електромера на НАЕМОДАТЕЛЯ, в десетдневен срок от получаване на фактурата от НАЕМОДАТЕЛЯ.

	(6) НАЕМОДАТЕЛЯТ се задължава да полага грижата на добрия стопанин с оглед осигуряване на нормално функциониране на неговата електроинсталация като например, но не само: се разплаща редовно с дружеството - доставчик на електроенергия, поддържа собствената си ел.инсталация в изправно състояние, не извършва каквито и да са други виновни (вкл.небрежни) действия/бездействия, водещи до спиране на ел.захранването.

	(7) НАЕМАТЕЛЯТ има право по негова преценка да ползва отделно електрозахранване като сключи отделен договор с дружеството-доставчик на електроенергия и се разчита директно с него. В този случай ал.1-6 не се прилагат

	Чл. 13. НАЕМОДАТЕЛЯ се задължава:

	- да предостави на НАЕМАТЕЛЯ необходимата информация за имота, свързана с безопасното реализиране на работата по монтажа и поддръжката на съоръженията;

	- да осигури информация за наличните в това отношение рискове.

	Чл. 14. С оглед осигуряване на поддръжка, контрол и навременно отстраняване на възникнали повреди НАЕМОДАТЕЛЯТ ще осигури на НАЕМАТЕЛЯ постоянен и свободен достъп до имота, включително и в неработни дни и в извънработно време. НАЕМАТЕЛЯТ ще предостави на НАЕМОДАТЕЛЯ списък със служителите си, които ще осъществяват достъп до имота.

	Чл. 15. (1) НАЕМОДАТЕЛЯТ се задължава да съдейства на НАЕМАТЕЛЯ при и по повод осъществяване на правата с цел снабдяване с необходимите разрешения за ползване на имота, монтиране на оборудване и съоръжения, съгласно договореното предназначение.

	Чл. 16. Всяко сключване на договори, поемане на задължения или под каквато и да е форма допускане от НАЕМОДАТЕЛЯ да бъдат монтирани от други телекомуникационни дружества устройства и съоръжения и/или реклами в близост до съоръженията на НАЕМАТЕЛЯ, може да става само с предварителното писмено съгласие на НАЕМАТЕЛЯ.

	Чл. 17. (1) В случай, че НАЕМОДАТЕЛЯТ прехвърли собствеността върху имота или собствеността или ползването бъдат променени на друго основание НАЕМОДАТЕЛЯТ е длъжен да уведоми НАЕМАТЕЛЯ в двумесечен срок предварително преди промяната.

	

	

	

	

	IV. Права и задължения на НАЕМАТЕЛЯ:

	

	Чл. 18. (1) НАЕМАТЕЛЯТ има право да инсталира на площта по чл.1, ал.1, б.А следните съоръжения: 

	1. базова станция;

	2. технологична кабина за базова станция;

	3. климатична и пожароизвестителна системи;

	4. сигнално охранителна система 

	5. други необходими съоръжения или оборудване.

	(2) НАЕМАТЕЛЯТ има право да инсталира и следното оборудване, необходимо за функционирането на съоръженията:

	1. 6 (шест) броя антенни мачти с антени на покрива на сградата, описана в чл.1, ал.1, б.А;

	2. фидерни кабели /7/8 ″/, свързващи базовата станция с антените;

	3. заземление;

	4. гръмозащита;

	5.самостоятелна ел.инсталация със собствено мерене, свързваща съоръженията с източник на ел.захранване;

	6. кабели, свързващи базовата станция с най-близката точка за връзка към фиксирана обществена мрежа.

	(3) Точният вид, местонахождение и разположение на съоръженията и оборудването се конкретизира в техническото задание и проектите за изграждането им.

	(4) НАЕМАТЕЛЯТ има право при необходимост, да монтира в границите на имота допълнителни съоръжения и техническо оборудване, както и да заменя монтираните съоръжения и/или оборудване с други. 
(5) НАЕМАТЕЛЯТ се задължава да заплаща такса битови отпадъци и съответните идеални части от данък сгради за имота, за всяка календарна година след представяне на платежен документ от НАЕМОДАТЕЛЯ за платен данък сгради и такси.

	Чл. 20. Във връзка с обезпечаване на условия по безопасно и надеждно инсталиране и монтаж на съоръженията и оборудването НАЕМАТЕЛЯТ има право да извърши ремонтни, възстановителни работи, реконструкция, както и преграждане на имота (с преградна стена или по друг подходящ начин) по начин и съгласно проект, предварително съгласуван с НАЕМОДАТЕЛЯ. 

	Чл. 19. (1) НАЕМАТЕЛЯТ има право да прекрати настоящия договор с едномесечно предизвестие ако НАЕМОДАТЕЛЯ създава пречки или безпокойство на НАЕМАТЕЛЯ при използването на имота.

	(2) В случаите на предходната алинея ако съоръженията или оборудването на НАЕМАТЕЛЯ не са все още монтирани НАЕМАТЕЛЯТ има право да откаже заплащане на наемната цена докато пречките бъдат отстранени и съоръженията и оборудването инсталирани.

	Чл. 20. НАЕМАТЕЛЯТ е длъжен да поеме и заплати всички разходи, свързани с извършените от него в имота строителни и монтажни работи.

	Чл. 21. (1) НАЕМАТЕЛЯТ е длъжен да ползва имота само с оглед целта, посочена в настоящия договор.

	(2) НАЕМАТЕЛЯТ е длъжен да използва телекомуникационното оборудване изцяло съобразно действащите на територията на България законови и подзаконови нормативни актове, както и съобразно техническите изисквания за експлоатация на телекомуникационното оборудване. 

	Чл. 22. НАЕМАТЕЛЯТ се задължава при инсталирането, експлоатацията и поддръжката на съоръженията и оборудването да спазва всички строителни, технически, хигиенни, противопожарни и други свързани с безопасността изисквания и нормативи, установени с нормативни актове, както и в практиката на добрите търговци

	Чл. 23. След прекратяване действието на договора НАЕМАТЕЛЯТ е длъжен в срок до 2 /два/ месеца да демонтира всички уреди и съоръжения, да възстанови първоначалното състояние на имота, като се вземе предвид нормалното износване, и го върне на НАЕМОДАТЕЛЯ с приемо-предавателен протокол. До датата на приемо-предавателния протокол НАЕМАТЕЛЯТ се задължава да плаща наемната цена.

	V. Неизпълнение

	Чл. 24. (1) В случай, че някоя от страните не изпълнява свои задължения по настоящия договор, изправната страна разполага с всички права,  предвидени в българското законодателство при неизпълнение. 

	(2) Страните приемат, че неизпълнение е налице и съответно правилата за неизпълнението ще се прилагат и в случай, че в декларациите и гаранциите по чл. 2 и чл. 3 се съдържат неверни данни. 

	(3) При забава на плащането НАЕМАТЕЛЯТ дължи на НАЕМОДАТЕЛЯ, за срока на забавата, обезщетение в размер на законната лихва върху дължимата сума.

	(4) В случай на предсрочно прекратяване на договора от страна на НАЕМАТЕЛЯ, поради неизпълнение на задължения на НАЕМОДАТЕЛЯ по настоящия договор, НАЕМОДАТЕЛЯТ дължи възстановяване на частта от авансово платения наем, пропорционална на оставащия период от тримесечието, за което е платено. 

	VI. Срок на договора и прекратяване

	             Чл. 25. Настоящият договор се сключва за срок от 3 (три) години и влиза в сила от датата на подписването му от двете страни.

	

	           Чл. 26. (1) Настоящият договор може да бъде прекратен:

	А/ по взаимно съгласие между страните, изразено в писмена форма;

	Б/ от страна на НАЕМАТЕЛЯ с едномесечно предизвестие, в случай на:

	- отнемане лиценза на НАЕМАТЕЛЯ

	- ако по преценка на НАЕМАТЕЛЯ настъпят обстоятелства, затрудняващи или правещи неефективно използването на имота за целите по чл.1, ал.4.

	В/ от всяка една от страните при неизпълнение на задължения на другата страна, по реда на чл.87 от Закона за задълженията и договорите.

	(2) Фактическите действия по пълен демонтаж на всички съоръжения и оборудване, без подмяната им с други, извършени от служители на НАЕМАТЕЛЯ, следва да се считат за изявена воля от страна на НАЕМАТЕЛЯ за прекратяване на договора по ал.1, б. ”Б”. В този случай договорът се прекратява един месец след датата на приключване на действията по демонтаж на съоръженията и оборудването.

	VII. Други условия

	Чл. 27. (1) Всички съобщения, предупреждения и покани между страните се считат за валидно изпратени на посочените в договора адреси. 

	(2) Страната, която променя адреса си е длъжна да изпрати на другата страна писмо или декларация с данните за новия адрес. До получаването на това писмо или декларация от другата страна всички съобщения, предупреждения и покани, изпратени на стария адрес се считат за получени. 

	(3) Ако страната, до която са изпратени съобщенията, предупрежденията и поканите, не е намерена на посочения в договора адрес съобщенията, предупрежденията и поканите се връчват на служител на НАЕМОДАТЕЛЯ, съответно на служител в деловодството на НАЕМАТЕЛЯ. С връчването на тези лица съобщенията, предупрежденията и поканите се считат за получени от страната.

	(4) Ако на адреса, на който са изпратени съобщенията, предупрежденията и поканите, не е намерен никой и този факт е удостоверен нотариално, съобщенията, предупрежденията и поканите се считат за получени.

	(5) Ако лицето, до което е адресирано съобщението, предупреждението или поканата, както и служител на НАЕМОДАТЕЛЯ или служител в деловодството на НАЕМАТЕЛЯ откаже да го получи, съобщението, предупреждението или поканата се считат за връчени и получени. Отказа се удостоверява нотариално или с подписа на поне двама свидетели.

	Чл. 28. Всички изменения и допълнения на договора са валидни, ако са изготвени в писмена форма и са надлежно подписани от страните.

	Чл. 29. За неуредените в настоящия договор случаи се прилагат разпоредбите на действащото българско законодателство.

	Чл. 30. Страните ще решават всички спорове, възникнали относно изпълнението на настоящия договор по взаимно споразумение, а когато това е невъзможно – по съдебен ред.

	Настоящият договор се състави и подписа в два еднообразни екземпляра – по един за всяка от страните.

	ЗА НАЕМОДАТЕЛЯ :                                                                            ЗА НАЕМАТЕЛЯ:

	Изп.директор д-р Д.Костадинова                                                       ..................................                                                                                     

	

	

	


ГЛ.СЧЕТОВОДИТЕЛ:................

/ …………………………………. /

Съгласували:

ВБ – юрист;

ИГ – зам. д-р ик. дейности;

ГГ – ик. ОП.
